Document ID: 32005D0568

KOMISIJAS LĒMUMS
(2005. gada 11. jūlijs)
par Ungārijas Republikas prasību piemērot pazeminātu PVN likmi dabasgāzes piegādei
(izziņots ar dokumenta numuru K(2005) 2514)
(Autentisks ir vienīgi teksts ungāru valodā)
(2005/568/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1977. gada 17. maija Padomes Sesto Direktīvu Nr. 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze (1), un jo īpaši ar tās 12. panta 3. punkta b) apakšpunktu,
tā kā:
(1)
Ungārijas Republika ar vēstuli, kas reģistrēta Komisijā 2005. gada 12. aprīlī, informēja Komisiju par savu nodomu piemērot dabasgāzes piegādei pazeminātu PVN nodokļa likmi.
(2)
Saskaņā ar Pievienošanās akta X pielikumu, Ungārija var attiecināt pazeminātu PVN likmi uz dabasgāzes piegādi un elektroenerģiju līdz vienam gadam pēc tās pievienošanās ES. No 2004. gada 1. janvāra Ungārija attiecināja standarta PVN likmi elektroenerģijas piegādei.
(3)
Ungārija plānoja turpināt attiecināt pazemināto likmi gāzes piegādei (15 %) un standarta likmi elektroenerģijas piegādei (25 %). Šī likmju diferenciācija nerada konkurences traucējumus, kā arī neveicina papildus gāzes patēriņu elektrības vietā. Tas galvenokārt ir paredzēts valsts tiesību aktos, lai noteiktu cenas, kuras dabasgāzei un elektroenerģijai ir samērā atšķirīgas, un tādēļ no tehniskā un tehnoloģiskā viedokļa šie divi produkti var būt savstarpēji aizvietojamas preces, ko izmanto vienīgi apsildīšanas nolūkiem. Saskaņā ar Ungārijas iestāžu sniegto informāciju elektroenerģijas cena ir apmēram trīs reizes augstāka par dabasgāzes cenu.
(4)
Turklāt noteikumi par PVN attiecas uz dabasgāzes piegādes vietu, kā tas noteikts Sestajā PVN Direktīvā, kurā pēdējie grozījumi izdarīti ar Direktīvu 2003/92/EK (2). Dabasgāzes piegāde pēdējā posmā no tirgotājiem un izplatītājiem pie galapatērētājiem ir aplikta ar nodokli vietā, kur patērētājs var efektīvi lietot un patērēt preci, lai nodrošinātu nodokļu iekasēšanu valstī, kur faktiski notiek patēriņš.
(5)
Paredzētie pasākumi ir vispārīgi, piemērojot dabasgāzes piegādei pazeminātu PVN nodokļa likmi saskaņā ar Sestās PVN direktīvas 12. panta 3. punkta b) apakšpunktu.
(6)
Pasākumi ir vispārīgi un neparedz nekādus izņēmumus, līdz ar to jāuzskata, ka konkurences traucējumu risks nepastāv. Sestās direktīvas 12. panta 3. punkta b) apakšpunkta nosacījumi ir izpildīti, tāpēc Ungārijai jāveic attiecīgie pasākumi uzreiz pēc šī lēmuma paziņošanas,
IR PIEŅĒMUSI ŠO LĒMUMU.
1. pants
Ungārija var piemērot 2005. gada 12. aprīļa vēstulē minētos pasākumus, attiecinot pazemināto PVN likmi uz dabasgāzes piegādi neatkarīgi no ražošanas un piegādes nosacījumiem.
2. pants
Šis lēmuma ir adresēts Ungārijas Republikai.
Briselē, 2005. gada 11. jūlijā

Labels: 3
2
18
14